Agnes Lundell
ಅಗ್ನೆಟಾ ಎಂದೂ ಕರೆಯಲ್ಪಡುವ ಆಗ್ನೆಸ್ ಲುಂಡೆಲ್ (13 ಜುಲೈ 1878-17 ಸೆಪ್ಟೆಂಬರ್ 1936), ಫಿನ್ಲೆಂಡ್ನ ಮೊದಲ ಮಹಿಳಾ ವಕೀಲರಾಗಿದ್ದರು. 1878ರ ಜುಲೈ 13ರಂದು ಫಿನ್ಲೆಂಡ್ನ ಟರ್ಕುವಿನಲ್ಲಿ ಜನಿಸಿದ ಆಗ್ನೆಸ್ ಲುಂಡೆಲ್, ಆಲ್ಫ್ರೆಡ್ ವಿಲ್ಹೆಲ್ಮ್ ಲುಂಡೆಲ್ (1839-1904) ಮತ್ತು ಓಲ್ಗಾ ವಿಲ್ಹೆಲ್ಮಿನಾ ಆಕರ್ಮನ್ (1846-1900) ಅವರ ಪುತ್ರಿ. ಆಕೆ ತುರ್ಕುವಿನ ಬಾಲಕಿಯರ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ನಂತರ ಅವರು ಕಾನೂನು ಅಧ್ಯಯನಕ್ಕಾಗಿ ಇಂಪೀರಿಯಲ್ ಅಲೆಕ್ಸಾಂಡರ್ ವಿಶ್ವವಿದ್ಯಾಲಯಕ್ಕೆ ಸೇರಿಕೊಂಡರು. 1906 ರಲ್ಲಿ ಅವರು ಕಾನೂನು ಪದವಿಯನ್ನು ಪಡೆದ ಫಿನ್ಲೆಂಡ್ನ ಮೊದಲ ಮಹಿಳೆಯಾದರು. ಪದವಿ ಪಡೆದ ನಂತರ, ಆಗ್ನೆಸ್ ಲುಂಡೆಲ್ ಅವರು ಸೆನೆಟ್ ವಿಭಾಗದ ಕಾರ್ಯದರ್ಶಿಯಾಗಿ ತಮ್ಮ ಕಾನೂನು ವೃತ್ತಿಜೀವನವನ್ನು ಪ್ರಾರಂಭಿಸಿದರು. 1911 ರಲ್ಲಿ ಅವರು ಫಿನ್ಲೆಂಡ್ನ ಮೊದಲ ಮಹಿಳಾ ವಕೀಲರಾದರು. ಆಕೆ ವ್ಯಾಪಾರದಲ್ಲೂ ತೊಡಗಿಸಿಕೊಂಡಿದ್ದಳು. ತುರ್ಕುವಿನ ತನ್ನ ಶಾಲಾ ಸಹಪಾಠಿಗಳಲ್ಲಿ ಒಬ್ಬರಾದ ಹಜಲ್ಮಾರ್ ಎರ್ಲಂಡ್ನೊಂದಿಗೆ, ಅವರು "ಲುಂಡೆಲ್ & ಎರ್ಲಂಡ್" ಎಂಬ ದ್ವಿಭಾಷಾ ಕಾನೂನು ಸಂಸ್ಥೆಯನ್ನು ಸ್ಥಾಪಿಸಿದರು. ತಮ್ಮ ಕಾನೂನು ವೃತ್ತಿಜೀವನದ ಆರಂಭದಲ್ಲಿ, ಅವರು ಉಡುಗೆ ಸಂಹಿತೆ ಮತ್ತು ನ್ಯಾಯಾಂಗ ಕಚೇರಿಗಳಲ್ಲಿ ತಮ್ಮ ಮೊದಲ ಹೆಸರನ್ನು ಬಳಸುವುದು ಸೇರಿದಂತೆ ಅನೇಕ ಸವಾಲುಗಳನ್ನು ಎದುರಿಸಿದರು. ಅವರು ತಮ್ಮ ಸ್ತ್ರೀಸಮಾನತಾವಾದಿ ಚಟುವಟಿಕೆಗಳಿಗೆ, ವಿಶೇಷವಾಗಿ ಮಹಿಳಾ ಹಕ್ಕುಗಳನ್ನು ಎತ್ತಿಹಿಡಿಯುವ ಅವರ ಉಪನ್ಯಾಸಗಳಿಗೆ ಹೆಸರುವಾಸಿಯಾಗಿದ್ದರು. ಆಕೆ 1936ರ ಸೆಪ್ಟೆಂಬರ್ 17ರಂದು ಹೆಲ್ಸಿಂಕಿಯಲ್ಲಿ ನಿಧನರಾದರು. ಉಲ್ಲೇಖಗಳು 1878 ಜನನಗಳು 1936 ಸಾವುಗಳು 20ನೇ ಶತಮಾನದ ಮಹಿಳಾ ವಕೀಲರು ಫಿನ್ನಿಷ್ ಮಹಿಳಾ ವಕೀಲರು